Príručka používateľa počítača VAIO

Úloha

# Vypnutie počítača VAIO

Ak chcete predísť strate neuložených údajov, vypínajte počítač VAIO správne.

1. Uložte údaje a zatvorte všetky spustené aplikácie.

1. Vypnite všetky periférne zariadenia pripojené k počítaču VAIO.

1. Otvorte kľúčové tlačidlá [Detaily] a vyberte tlačidlo Nastavenie (Settings).

1. Vyberte tlačidlo Napájanie (Power) a položku Vypnúť (Shut down).

Po chvíli sa počítač VAIO automaticky vypne a zelený indikátor napájania zhasne.
Skôr ako zatvoríte veko s obrazovkou LCD, uistite sa, že nesvieti indikátor napájania.
Poznámka

- Nesprávne vypnutie môže spôsobiť stratu neuložených údajov alebo poruchu počítača VAIO.

- Ak chcete počítač VAIO úplne odpojiť od sieťového napájacieho zdroja, vypnite počítač a vytiahnite napájací kábel zo sieťovej zásuvky.

## Úplné vypnutie počítača VAIO

Počítač VAIO úplne vypnete prepnutím na režim ACPI S5. V tomto režime sa bude počítač spúšťať dlhšie než zvyčajne.

1. Uložte údaje a zatvorte všetky spustené aplikácie.

1. Vypnite všetky periférne zariadenia pripojené k počítaču VAIO.

1. Otvorte kľúčové tlačidlá [Detaily] a vyberte tlačidlo Nastavenie (Settings).

1. Vyberte tlačidlo Napájanie (Power), stlačte a podržte kláves Shift a vyberte položku Vypnúť (Shut down).

Po chvíli sa počítač VAIO automaticky vypne a zelený indikátor napájania zhasne.
Rada

- Rozhranie ACPI (Advanced Configuration and Power Interface) je otvorená priemyselná špecifikácia na správu napájania a konfiguráciu zariadení kompatibilných so štandardom PC/AT. V režime S5 je počítač VAIO v stave uspatia systému a čiastočného vypnutia.

Súvisiaca téma
Zapnutie počítača VAIO
Reštartovanie počítača VAIO
Používanie režimu spánku
Poznámky k používaniu napájacieho zdroja