Príručka používateľa počítača VAIO

Referenčné informácie

# Poznámky k používaniu média „Memory Stick“

Pred používaním média „Memory Stick“ si prečítajte nasledujúce opatrenia týkajúce sa správneho používania.

- Médium „Memory Stick“ uchovávajte mimo dosahu detí. Hrozí nebezpečenstvo prehltnutia.

- Konektora „Memory Stick“ sa nedotýkajte prstami ani kovovými predmetmi.

- Médium „Memory Stick“ obsahuje krehké elektronické súčasti. Nevystavujte ho nárazom, neohýbajte ani ho nenechajte spadnúť.

- Médium „Memory Stick“ nerozoberajte ani neupravujte.

- Médium „Memory Stick“ nenamočte.

- Nepoužívajte ho ani neskladujte na miestach, ktoré sú vystavené:

- extrémne vysokej teplote, napríklad v aute zaparkovanom na slnku,

- priamemu slnečnému žiareniu,

- vysokej vlhkosti alebo korozívnym látkam,

- nadmernej prašnosti.

- Používajte médiá „Memory Stick“ a redukcie, ktoré sú kompatibilné so štandardmi podporovanými počítačom VAIO. Nekompatibilné karty a redukcie sa môžu zaseknúť v zásuvke a spôsobiť poškodenie počítača.

- Na médium „Memory Stick“ chránené proti zápisu nemožno zapisovať údaje.

- Odporúča sa vytvárať záložné kópie dôležitých údajov.

- Uložené údaje sa môžu stratiť alebo poškodiť v týchto prípadoch:

- Vyberiete médium „Memory Stick“ alebo vypnete počítač VAIO, kým svieti indikátor prístupu k médiu.

- Používate médium „Memory Stick“ na mieste, kde jeho používanie môže rušiť statická elektrina alebo elektrický šum.

- Pri prenášaní vložte médium „Memory Stick“ do puzdra, aby ste sa vyhli statickej elektrine.

- Skôr než médium „Memory Stick“ použijete s iným zariadením než počítačom, napríklad s digitálnym fotoaparátom alebo prenosným prehrávačom hudby, naformátujte (inicializujte) médium „Memory Stick“ pomocou daného zariadenia.
  Niektoré zariadenia nemusia podporovať formát súborov určený pre počítače, a preto sa zobrazí hlásenie s odporúčaním naformátovať médium „Memory Stick“. V takom prípade skopírujte údaje uložené na médiu „Memory Stick“ do počítača VAIO a médium „Memory Stick“ naformátujte pomocou zariadenia. Pri formátovaní sa odstránia všetky údaje uložené na médiu „Memory Stick“.
  Ďalšie informácie nájdete v príručke dodanej so zariadením.

- Do zásuvky na médium „Memory Stick“ nevkladajte cudzie predmety.

- Pomocou zásuvky na médium „Memory Stick“ možno iba čítať údaje z podporovaných médií „Memory Stick“ alebo zapisovať údaje na takéto médiá. Nemožno ju používať na iné účely.

## Poznámky k používaniu média „Memory Stick Duo“

Ak používate médium „Memory Stick Duo“, na nálepku nalepenú na médium „Memory Stick Duo“ nepíšte pomocou pera s ostrým hrotom. Pôsobenie tlaku na médium môže poškodiť vnútorné súčasti.

## Poznámky k používaniu média „Memory Stick Micro“

- Pred použitím média „Memory Stick Micro“ („M2“) ho nezabudnite vložiť do redukcie „M2“ na veľkosť Duo. Ak médium zasuniete priamo do zásuvky „Memory Stick Duo“ bez redukcie, možno sa zo zásuvky nebude dať vytiahnuť.

- Médiá „Memory Stick Micro“ a redukcie „M2“ na veľkosť Duo skladujte mimo dosahu detí. V prípade prehltnutia môžu byť škodlivé.

Súvisiaca téma
Informácie o médiu „Memory Stick“
Kompatibilné médiá „Memory Stick“
Vloženie média „Memory Stick“
Vybratie média „Memory Stick“
Formátovanie média „Memory Stick“