Príručka používateľa počítača VAIO

Úloha

# Zmena výstupného zvukového zariadenia

Ak sa z externého zariadenia pripojeného k počítaču VAIO nereprodukuje zvuk, musíte zmeniť zariadenie na výstup zvuku.

1. Otvorte okno Ovládací panel (Control Panel) [Detaily] a vyberte položku Hardvér a zvuk (Hardware and Sound).

1. Vyberte položku Zvuk (Sound).

1. Vyberte kartu Prehrávanie (Playback).

1. Skontrolujte, či sa vedľa ikony zariadenia, z ktorého chcete reprodukovať zvuk počítača, nachádza značka začiarknutia.
   Ak sa vedľa ikony nenachádza značka začiarknutia, vyberte ju a kliknite na položku Nastaviť predvolené (Set Default).

1. Kliknite na tlačidlo OK.

## Zmena vzorkovacej frekvencie a bitovej hĺbky

Vzorkovaciu frekvenciu a bitovú hĺbku digitálneho zvukového výstupného signálu by ste mali nastaviť podľa digitálneho zvukového zariadenia.
Postupujte podľa krokov č. 1 až 3 vyššie a vyberte ikonu zariadenia HDMI alebo ikonu OPTICKÝ VÝSTUP (OPTICAL OUT) (optický digitálny zvukový výstup) a potom položku Vlastnosti (Properties). Na karte Spresniť (Advanced) vyberte vzorkovaciu frekvenciu a bitovú hĺbku (napríklad 16 bitov, 48 000 Hz (kvalita DVD)), ktorú zariadenie podporuje, a potom položku OK.
Súvisiaca téma
Pripojenie externých reproduktorov alebo slúchadiel
Pripojenie vysokokvalitného zariadenia na výstup digitálneho zvuku medzi počítač VAIO a televízor