Príručka používateľa počítača VAIO

Úloha

# Vloženie média „Memory Stick“

V tejto téme sa vysvetľuje, ako vložiť médium „Memory Stick“.

1. Nájdite zásuvku na médium „Memory Stick“.

1. Médium „Memory Stick“ držte tak, aby šípka smerovala k zásuvke, a opatrne ho zasúvajte do zásuvky, kým nezacvakne na svojom mieste.

„Memory Stick“ je automaticky rozpoznané systémom a ten zobrazí obsah média „Memory Stick“*. Ak sa na pracovnej ploche nič nezobrazí, vyberte položku Počítač (Computer) [Detaily] a dvakrát kliknite na ikonu média „Memory Stick“*.
* Písmeno jednotky pre zásuvku na médium „Memory Stick“, napríklad „E:“, sa môže líšiť v závislosti od systémovej konfigurácie počítača VAIO.
Poznámka

- Po vložení média „Memory Stick“ do zásuvky sa ikona média „Memory Stick“ zobrazí v okne Počítač (Computer) [Detaily].

- Ak médium „Memory Stick“ nemôžete zasunúť ľahko, opatrne ho vytiahnite a skontrolujte, či ho zasúvate v správnom smere. Pri vkladaní do zásuvky držte médium „Memory Stick“ tak, aby šípka ukazovala v správnom smere. Ak médium „Memory Stick“ nemožno vložiť hladko, nezasúvajte ho do zásuvky násilím. Mohli by ste poškodiť počítač VAIO alebo médium.

Rada

- Pri prvom vložení média „Memory Stick“ do zásuvky sa môže zobraziť výzva na inštaláciu ovládača. Ak sa táto výzva zobrazí, nainštalujte ovládač podľa pokynov na obrazovke.

Súvisiaca téma
Informácie o médiu „Memory Stick“
Kompatibilné médiá „Memory Stick“
Vybratie média „Memory Stick“
Formátovanie média „Memory Stick“
Poznámky k používaniu média „Memory Stick“