Príručka používateľa počítača VAIO

# Vitajte

Blahoželáme vám ku kúpe počítača VAIO.
Táto príručka Príručka používateľa – úvodná verzia obsahuje len niektoré informácie o počítači VAIO. Ak chcete tento súbor aktualizovať na úplnú verziu príručky Príručka používateľa, príslušné informácie nájdete v časti Aktualizácia príručky Príručka používateľa na najnovšiu verziu [Detaily].
Počítač VAIO nemusí podporovať úkony dotykovej obrazovky. Závisí od zakúpeného modelu. V takom prípade použite na úkony v počítači dotykový panel alebo myš.
Obsah tejto príručky podlieha zmenám bez predchádzajúceho upozornenia.

# Úvodné informácie

### Aktualizácia príručky Príručka používateľa na najnovšiu verziu

### Pripojenie na Internet

### Aktualizácia počítača VAIO

### Riešenie problémov s počítačom VAIO pomocou aplikácie VAIO Care

### Vyhľadávanie informácií o podpore

# Windows 8: Ako začať

### Obrazovka a ponuka Štart (Start)

### Otvorenie kľúčových tlačidiel

### Vyhľadanie a spustenie položky Aplikácie (Apps), Nastavenie (Settings) alebo Súbory (Files)

### Zobrazenie spustených aplikácií

### Prepínanie aplikácií

### Otvorenie ponuky aplikácií

### Zatvorenie aplikácií

### Inštalácia aplikácií z lokality Windows Obchod (Windows Store)

### Otvorenie lokality Pomoc a technická podpora pre systém Windows (Windows Help and Support)

### Prechod do režimu spánku alebo vypnutie

# Úvodné informácie

# Aktualizácia príručky Príručka používateľa na najnovšiu verziu

Aktualizáciou tohto dokumentu Príručka používateľa – úvodná verzia prostredníctvom Internetu môžete získať úplnú verziu príručky Príručka používateľa s podrobnými informáciami o počítači VAIO.
Po aktualizovaní na úplnú verziu si príručku Príručka používateľa môžete kedykoľvek pozrieť, dokonca aj vtedy, keď ste offline.
V úplnej verzii príručky Príručka používateľa nájdete tieto informácie:

- Popis častí

- Funkcie a prevádzkové pokyny

- Preventívne opatrenia

- Informácie o odstraňovaní porúch

- Základné operácie v systéme Windows 8

## Získanie úplnej verzie príručky Príručka používateľa

1. Pripojte počítač VAIO na Internet. [Detaily]

1. Zatvorte tento dokument Príručka používateľa – úvodná verzia.

1. Otvorte kľúčové tlačidlá [Detaily] a vyberte tlačidlo Hľadanie (Search).

1. Vyberte položku Aplikácie (Apps).

1. Do vyhľadávacieho poľa zadajte text „VAIO užívateľská príručka“.

1. Zo zoznamu vyberte položku VAIO užívateľská príručka.

1. Po zobrazení okna s výzvou na aktualizáciu príručky dokončite aktualizácie podľa pokynov na obrazovke.

Tento súbor sa automaticky zaktualizuje na úplnú verziu príručky Príručka používateľa.
Ak sa okno s výzvou na aktualizáciu príručky Príručka používateľa nezobrazí, skontrolujte, či je počítač VAIO pripojený na Internet. Potom zopakujte kroky uvedené vyššie.
Ak sa okno aktualizácie napriek tomu nezobrazí, spustite službu VAIO Update [Detaily], aby ste mohli príručku Príručka používateľa vyhľadať a prevziať manuálne.
Rada

- Dokončenie aktualizácie môže určitý čas trvať.

## Zobrazenie súborov Pomocníka pre operačný systém Windows a operácie s aplikáciami

Ak máte problémy s ovládaním počítača VAIO, skúste použiť lokalitu Pomoc a technická podpora pre systém Windows (Windows Help and Support) alebo súbory Pomocníka dodané s aplikáciami.
Ak chcete získať prístup k lokalite Pomoc a technická podpora pre systém Windows (Windows Help and Support), otvorte kľúčové tlačidlá a do vyhľadávacieho poľa zadajte text „Pomoc a technická podpora (Help and Support)“. [Detaily]
^ Na začiatok

# Pripojenie na Internet

Pred aktualizáciou na úplnú verziu príručky Príručka používateľa musíte počítač VAIO pripojiť na Internet.

## Pred pripojením na Internet

Pred začatím používania Internetu budete musieť uzatvoriť zmluvu s poskytovateľom internetových služieb a nastaviť zariadenia potrebné na pripojenie počítača VAIO na Internet.
Váš poskytovateľ internetových služieb môže poskytovať nasledujúce typy pripojenia na Internet:

- Pripojenie použitím optického vlákna (FTTH)

- Digitálna telefónna sieť (DSL)

- Káblový modem

- Satelit

- Vytáčané pripojenie

Ďalšie informácie o zariadeniach potrebných na prístup na Internet a o spôsobe pripojenia počítača VAIO na Internet získate od svojho poskytovateľa internetových služieb.
Nasleduje príklad jedného zo spôsobov pripojenia na Internet.

1. Internet

1. Modem

1. Smerovač alebo prístupový bod

1. Kábel LAN (nie je súčasťou dodávky)

1. Wi-Fi(R) (bezdrôtová sieť LAN)

## Používanie siete (LAN)

Počítač VAIO môžete pripojiť k sieťam pomocou kábla LAN. Jeden koniec kábla LAN zapojte do zásuvky LAN na počítači a druhý koniec do siete. Informácie o podrobných nastaveniach a zariadeniach potrebných na prístup k sieti LAN získate od správcu siete.
Poznámka

- Pripojenie, spôsob nastavenia alebo požadované zariadenia sa líšia v závislosti od sieťového prostredia.

## Používanie siete Wi-Fi

1. Otvorte kľúčové tlačidlá [Detaily] a vyberte tlačidlo Nastavenie (Settings).

1. Vyberte ikonu (ikona siete).

1. Zo zoznamu vyberte požadovanú sieť (SSID) a vyberte položku Pripojiť (Connect).

Poznámka

- Podrobné informácie o nastaveniach siete a sieťových zariadeniach získate od poskytovateľa internetových služieb alebo v príručkách dodaných so sieťovými zariadeniami.

^ Na začiatok

# Aktualizácia počítača VAIO

Ak chcete zvýšiť efektivitu, bezpečnosť a funkčnosť počítača, aktualizujte svoj počítač VAIO.
Poznámka

- Počítač VAIO musí byť pripojený na Internet, aby sa dali preberať aktualizácie.

## Používanie lokality Windows Update

Lokalita Windows Update zabezpečuje stabilnejšiu prevádzku počítača VAIO.

1. Otvorte kľúčové tlačidlá [Detaily] a vyberte tlačidlo Hľadanie (Search).

1. Vyberte položku Nastavenie (Settings).

1. Do vyhľadávacieho poľa zadajte text „Windows Update“.

1. Zo zoznamu vyberte položku Windows Update.

1. Inštaláciu aktualizácií dokončite podľa pokynov na obrazovke.

## Používanie služby VAIO Update

Služba VAIO Update automaticky upozorňuje na nové aktualizácie dostupné na Internete, prevezme ich a nainštaluje v počítači VAIO.

1. Otvorte kľúčové tlačidlá [Detaily] a vyberte tlačidlo Hľadanie (Search).

1. Vyberte položku Aplikácie (Apps).

1. Do vyhľadávacieho poľa zadajte text „VAIO Update“.

1. Zo zoznamu vyberte položku VAIO Update.

1. Inštaláciu aktualizácií dokončite podľa pokynov na obrazovke.

## Aktualizácia antivírusovej aplikácie

Antivírusová aplikácia chráni počítač VAIO pred bezpečnostnými hrozbami tak, že na aplikácie použije najnovšie aktualizácie. Aktualizácie môžete prevziať a nainštalovať z webovej lokality výrobcu.

1. Otvorte kľúčové tlačidlá [Detaily] a vyberte tlačidlo Hľadanie (Search).

1. Vyberte položku Aplikácie (Apps).

1. Do vyhľadávacieho poľa zadajte názov antivírusovej aplikácie.

1. Zo zoznamu vyberte antivírusovú aplikáciu.

1. Inštaláciu aktualizácií dokončite podľa pokynov na obrazovke.

^ Na začiatok

# Riešenie problémov s počítačom VAIO pomocou aplikácie VAIO Care

Pomocou aplikácie VAIO Care môžete pravidelne kontrolovať výkon a ladiť systém počítača VAIO, aby pracoval vždy optimálne. Aplikáciu VAIO Care použite vždy, keď sa vyskytne problém. Aplikácia VAIO Care ponúkne vhodné možnosti a podporné informácie na vyriešenie problému.

## Spustenie aplikácie VAIO Care

Keď je počítač VAIO zapnutý, stlačte tlačidlo ASSIST.
Na nasledujúcom príklade je snímka obrazovky v angličtine.
* Dizajn a obsah obrazovky sa môžu zmeniť.
Rada

- Aplikáciu VAIO Care môžete vyhľadať aj pomocou kľúčového tlačidla Hľadanie (Search). Potom môžete aplikáciu VAIO Care spustiť. [Detaily]

- Ďalšie informácie nájdete v Pomocníkovi aplikácie VAIO Care.

- Stlačením tlačidla ASSIST, keď je počítač VAIO vypnutý, zobrazíte obrazovku VAIO Care režim záchrany (VAIO Care Rescue Mode). Funkčnosť počítača môžete v núdzových prípadoch obnoviť výberom položky Obnova alebo údržba systému (Recover or maintain your system), napríklad, keď sa nespustí systém Windows.

^ Na začiatok

# Vyhľadávanie informácií o podpore

Webová lokalita technickej podpory spoločnosti Sony poskytuje okamžitý prístup k informáciám o často sa vyskytujúcich problémoch. Informácie o podpore, napríklad adresu URL webovej lokality technickej podpory, môžete nájsť v časti Kontaktovať podporu (Contact & Support) aplikácie VAIO Care alebo v dodanom Sprievodca rýchlym uvedením do prevádzky. [Detaily]
^ Na začiatok

# Windows 8: Ako začať

# Obrazovka a ponuka Štart (Start)

Môžete si vytvárať skratky na aplikácie, pracovnú plochu a webové lokality, ktoré používate najčastejšie.

## Prehľad

1. Dlaždice

Ovládanie dotykom
Ťuknutím na dlaždicu spustite aplikáciu a prispôsobte obrazovku Štart (Start) pridaním a usporiadaním dlaždíc.
Ovládanie myšou
Kliknutím na dlaždicu spustite aplikáciu a prispôsobte obrazovku Štart (Start) pridaním a usporiadaním dlaždíc.

1. Kľúčové tlačidlá [Detaily]

Vyhľadávajte aplikácie a súbory, zdieľajte obsah, prehrávajte alebo tlačte obsah prostredníctvom iných zariadení a nastavujte počítač VAIO.

## Zobrazenie obrazovky Štart (Start)

### Ovládanie dotykom

Otvorte kľúčové tlačidlá [Detaily] a ťuknite na tlačidlo Štart (Start).

### Ovládanie myšou

Otvorte kľúčové tlačidlá [Detaily] a kliknite na tlačidlo Štart (Start).

### Ovládanie pomocou klávesnice

Stlačte kláves (Windows).
^ Na začiatok

# Otvorenie kľúčových tlačidiel

## Ovládanie dotykom

Potiahnite prstom od pravého okraja.

## Ovládanie myšou

Ukážte na pravý horný roh a posuňte sa nadol.

## Ovládanie pomocou klávesnice

Naraz stlačte klávesy (Windows) a C.
^ Na začiatok

# Vyhľadanie a spustenie položky Aplikácie (Apps), Nastavenie (Settings) alebo Súbory (Files)

1. Otvorte kľúčové tlačidlá [Detaily] a vyberte tlačidlo Hľadanie (Search).

1. Vyberte položku Aplikácie (Apps), Nastavenie (Settings) alebo Súbory (Files).

1. Do vyhľadávacieho poľa zadajte kľúčové slovo (napríklad Ovládací panel (Control Panel)).

1. Vyberte požadovanú aplikáciu, nastavenie alebo súbor.

^ Na začiatok

# Zobrazenie spustených aplikácií

## Ovládanie dotykom

Ťahajte prstom od ľavého okraja, kým sa nezobrazí malá ikona aplikácie. Potom ikonu presuňte späť k ľavému okraju.

## Ovládanie myšou

Ukážte na ľavý horný roh a posuňte sa nadol.

## Ovládanie pomocou klávesnice

Naraz stlačte klávesy (Windows) a Tab.
^ Na začiatok

# Prepínanie aplikácií

Môžete prepínať medzi spustenými aplikáciami.

## Ovládanie dotykom

Zobrazte spustené aplikácie [Detaily], dotknite sa požadovanej ikony aplikácie a potiahnite ju prstom od ľavého okraja.

## Ovládanie myšou

Zobrazte spustené aplikácie [Detaily] a presuňte požadovanú ikonu aplikácie od ľavého okraja do stredu.
^ Na začiatok

# Otvorenie ponuky aplikácií

Veľa aplikácií má ponuky, ktoré môžete používať na ovládanie danej aplikácie. Ponuku aplikácie otvoríte podľa uvedených pokynov.
Rada

- Keď je aplikácia zobrazená na obrazovke počítača, otvorte jej ponuku.

- Príkazy aplikácie sa líšia podľa aplikácie aktuálne zobrazenej na obrazovke počítača.

## Ovládanie dotykom

Potiahnite prstom od dolného okraja.

## Ovládanie myšou

V okne aplikácie kliknite pravým tlačidlom myši.

## Ovládanie pomocou klávesnice

Naraz stlačte klávesy (Windows) a Z.
^ Na začiatok

# Zatvorenie aplikácií

Aktuálne spustené aplikácie môžete zatvoriť podľa uvedených pokynov.
Rada

- Okno aplikácie sa zmenšuje v spodnej časti obrazovky.
  Presuňte okno do stredu spodného okraja.

## Ovládanie dotykom

1. Keď je aplikácia otvorená, ukážte na stred hornej časti obrazovky.

1. Presúvajte aplikáciu k dolnej časti obrazovky, kým z obrazovky nezmizne.

## Ovládanie myšou

1. Keď je aplikácia otvorená, posúvajte kurzor do stredu hornej časti obrazovky, kým sa nezobrazí ikona ruky.

1. Presúvajte aplikáciu k dolnej časti obrazovky, kým z obrazovky nezmizne.

## Ovládanie pomocou klávesnice

Naraz stlačte klávesy Alt a F4.
^ Na začiatok

# Inštalácia aplikácií z lokality Windows Obchod (Windows Store)

Aplikácie môžete pridávať z lokality Windows Obchod (Windows Store).
Na prístup do lokality Windows Obchod (Windows Store) sa vyžaduje pripojenie na Internet. Musíte sa tiež prihlásiť pomocou konta Microsoft.
Informácie o vytvorení konta Microsoft a o tom, ako ho môžete používať, nájdete na lokalite Pomoc a technická podpora pre systém Windows (Windows Help and Support). [Detaily]

1. Zobrazte obrazovku Štart (Start) [Detaily], vyberte dlaždicu Obchod (Store) a vyhľadajte aplikáciu, ktorú chcete nainštalovať.

1. Vyberte požadovanú aplikáciu.

1. Prevzatie a inštaláciu aplikácie vykonajte podľa pokynov na obrazovke.

^ Na začiatok

# Otvorenie lokality Pomoc a technická podpora pre systém Windows (Windows Help and Support)

Lokalitu Pomoc a technická podpora pre systém Windows (Windows Help and Support) môžete otvoriť vykonaním nasledujúcich krokov.

1. Otvorte kľúčové tlačidlá [Detaily] a vyberte tlačidlo Hľadanie (Search).

1. Vyberte položku Aplikácie (Apps).

1. Do vyhľadávacieho poľa zadajte text „Pomoc a technická podpora (Help and Support)“.

1. Vyberte položku Pomoc a technická podpora (Help and Support).

^ Na začiatok

# Prechod do režimu spánku alebo vypnutie

1. Otvorte kľúčové tlačidlá [Detaily] a vyberte tlačidlo Nastavenie (Settings).

1. Vyberte tlačidlo Napájanie (Power) a potom položku Uspať (Sleep), Vypnúť (Shut down) alebo Reštartovať (Restart).

^ Na začiatok

# Obchodné značky

- SONY a logo SONY sú registrovanými obchodnými značkami spoločnosti Sony Corporation.

- VAIO, logo VAIO a ďalšie názvy výrobkov alebo služieb Sony sú obchodnými značkami alebo registrovanými obchodnými značkami spoločnosti Sony Corporation alebo jej dcérskych spoločností.

- Windows a logo Windows sú registrovanými obchodnými značkami alebo obchodnými značkami spoločnosti Microsoft Corporation v USA a ďalších krajinách.

- Wi-Fi je obchodnou značkou alebo registrovanou obchodnou značkou spoločnosti Wi-Fi Alliance.

- Všetky ostatné názvy systému, výrobkov a služieb sú obchodnými značkami príslušných vlastníkov.

- V príručke sa neuvádzajú označenia TM ani (R).

^ Na začiatok
Copyright 2013 Sony Corporation